خەن جېڭ

خەن جېڭ، ئەر، خەنزۇ، 1954- يىلى 4- ئايدا تۇغۇلغان، جېجياڭ سىشىدىن، 1975- يىلى 12- ئايدا خىزمەتكە قاتناشقان، 1979- يىلى 5- ئايدا جۇڭگو كوممۇنىستىك پارتىيەسىگە كىرگەن، شەرقىي جۇڭگو پېداگوگىكا ئۇنىۋېرسىتېتى خەلقئارا مەسىلىلەر تەتقىقات ئورنىنىڭ خەلقئارا مۇناسىۋەت ۋە دۇنيا ئىقتىسادى كەسپىنى پۈتكۈزگەن، ئىشلەپ تۇرۇپ ئاسپىرانتلىق ئوقۇش تارىخىغا ئىگە بولغان، ئىقتىسادشۇناسلىق ماگىستىرى، ئالىي ئىقتىسادچى.

　　ھازىر مەركىزىي كومىتېت سىياسىي بىيۇروسى دائىمىي كومىتېتىنىڭ ئەزاسى، شاڭخەي شەھەرلىك پارتكومنىڭ شۇجىسى.

　　1975- يىلىدىن 1980- يىلىغىچە شاڭخەي شۈخۇي كىران بىلەن قۇراشتۇرۇش ئەترىتىنىڭ ئامبارچىسى، تەمىنات- سودا پاي ھەمكارلىق كوپىراتىپىنىڭ ئىش بېجىرگۈچىسى، كوممۇنىستىك ياشلار ئىتتىپاقى باش ياچېيكىسىنىڭ مۇئاۋىن شۇجىسى بولغان.

　　1980- يىلىدىن 1982- يىلىغىچە شاڭخەي شەھەرلىك خىمىيە سانائەت جابدۇقلىرى سانائىتى شىركىتىنىڭ خادىمى، كوممۇنىستىك ياشلار ئىتتىپاقى كومىتېتىنىڭ مەسئۇلى بولغان.

　　1982- يىلىدىن 1986- يىلىغىچە شاڭخەي شەھەرلىك خىمىيە سانائىتى ئىدارىسى كوممۇنىستىك ياشلار ئىتتىپاقى كومىتېتىنىڭ شۇجىسى بولغان (بۇ مەزگىلدە 1983- يىلىدىن 1985- يىلىغىچە فۇدەن ئۇنىۋېرسىتېتىنىڭ مەخسۇس كۇرس سىنىپىدا ئوقۇغان).

　　1986- يىلىدىن 1987- يىلىغىچە شاڭخەي شەھەرلىك خىمىيە سانائىتى ئالىي تېخنىكومى پارتكومىنىڭ مۇئاۋىن شۇجىسى بولغان.

　　1987- يىلىدىن 1988- يىلىغىچە شاڭخەي رېزىنكە ئاياغ زاۋۇتى پارتكومىنىڭ شۇجىسى، مۇئاۋىن زاۋۇت باشلىقى بولغان.

　　(1985- يىلىدىن 1987- يىلىغىچە شەرقىي جۇڭگو پېداگوگىكا ئۇنىۋېرسىتېتى كەچلىك ئۇنىۋېرسىتېتى سىياسىي مائارىپ فاكۇلتېتىنىڭ سىياسىي مائارىپ كەسپىدە ئوقۇغان).

　　1988- يىلىدىن 1990- يىلىغىچە شاڭخەي «داجۇڭخۇا» كاۋچۇك زاۋۇتى پارتكومىنىڭ شۇجىسى، مۇئاۋىن زاۋۇت باشلىقى بولغان.

　　1990- يىلىدىن 1991- يىلىغىچە كوممۇنىستىك ياشلار ئىتتىپاقى شاڭخەي شەھەرلىك كومىتېتىنىڭ مۇئاۋىن شۇجىسى بولغان (خىزمەتلەرگە رىياسەتچىلىك قىلغان).

　　1991- يىلىدىن 1992- يىلىغىچە كوممۇنىستىك ياشلار ئىتتىپاقى شاڭخەي شەھەرلىك كومىتېتىنىڭ شۇجىسى بولغان.

　　1992- يىلىدىن 1993- يىلىغىچە شاڭخەي شەھىرى لۇۋەن رايونلۇق پارتكومنىڭ مۇئاۋىن شۇجىسى، مۇۋەققەت رايون باشلىقى بولغان.

　　1993- يىلىدىن 1995- يىلىغىچە شاڭخەي شەھىرى لۇۋەن رايونلۇق پارتكومنىڭ مۇئاۋىن شۇجىسى، رايون باشلىقى بولغان.

　　(1991- يىلىدىن 1994- يىلىغىچە شەرقىي جۇڭگو پېداگوگىكا ئۇنىۋېرسىتېتى خەلقئارا مەسىلىلەر تەتقىقات ئورنىنىڭ خەلقئارا مۇناسىۋەت ۋە دۇنيا ئىقتىسادى كەسپىدە ئىشلەپ تۇرۇپ ئاسپىرانتلىقتا ئوقۇغان، ئىقتىسادشۇناسلىق بويىچە ماگىستىرلىق ئۇنۋانى ئالغان).

　　1995- يىلىدىن 1997- يىلىغىچە شاڭخەي شەھەرلىك ھۆكۈمەتنىڭ مۇئاۋىن باش كاتىپى، شەھەرلىك ئۇنىۋېرسال ئىقتىساد خىزمىتى پارتكومىنىڭ مۇئاۋىن شۇجىسى، شەھەرلىك پىلان كومىتېتىنىڭ مۇدىرى، پارتگۇرۇپپىسىنىڭ شۇجىسى، شەھەرلىك ئاكسىيە باشقۇرۇش ئىشخانىسىنىڭ مۇدىرى بولغان.

　　1997- يىلىدىن 1998- يىلىغىچە شاڭخەي شەھەرلىك پارتكوم دائىمىي كومىتېتىنىڭ ئەزاسى، شەھەرلىك ھۆكۈمەتنىڭ مۇئاۋىن باش كاتىپى بولغان.

　　1998- يىلىدىن 2002- يىلىغىچە شاڭخەي شەھەرلىك پارتكوم دائىمىي كومىتېتىنىڭ ئەزاسى، مۇئاۋىن شەھەر باشلىقى بولغان.

　　2002- يىلىدىن 2003- يىلىغىچە شاڭخەي شەھەرلىك پارتكومنىڭ مۇئاۋىن شۇجىسى، مۇئاۋىن شەھەر باشلىقى بولغان.

　　2003- يىلىدىن 2004- يىلىغىچە شاڭخەي شەھەرلىك پارتكومنىڭ مۇئاۋىن شۇجىسى، شەھەر باشلىقى بولغان.

　　2004- يىلىدىن 2006- يىلىغىچە شاڭخەي شەھەرلىك پارتكومنىڭ مۇئاۋىن شۇجىسى، شەھەر باشلىقى، 2010- يىللىق شاڭخەي دۇنيا كۆرگەزمىسى تەشكىلىي ھەيئىتىنىڭ مۇئاۋىن مۇدىر ئەزاسى، ئىجرائىيە ھەيئىتىنىڭ ئىجرائىيە مۇدىرى بولغان.

　　2006- يىلىدىن 2007- يىلىغىچە شاڭخەي شەھەرلىك پارتكومنىڭ مۇۋەققەت شۇجىسى، شەھەر باشلىقى، 2010- يىللىق شاڭخەي دۇنيا كۆرگەزمىسى تەشكىلىي ھەيئىتىنىڭ مۇئاۋىن مۇدىر ئەزاسى، 1- مۇئاۋىن مۇدىر ئەزاسى، ئىجرائىيە ھەيئىتىنىڭ ئىجرائىيە مۇدىرى، ئىجرائىيە ھەيئىتىنىڭ مۇدىرى بولغان.

　　2007- يىلىدىن 2008- يىلىغىچە شاڭخەي شەھەرلىك پارتكومنىڭ مۇئاۋىن شۇجىسى، شەھەر باشلىقى، 2010- يىللىق شاڭخەي دۇنيا كۆرگەزمىسى تەشكىلىي ھەيئىتىنىڭ 1- مۇئاۋىن مۇدىر ئەزاسى، ئىجرائىيە ھەيئىتىنىڭ مۇدىرى بولغان.

　　2008- يىلىدىن 2011- يىلىغىچە شاڭخەي شەھەرلىك پارتكومنىڭ مۇئاۋىن شۇجىسى، شەھەر باشلىقى، 2010- يىللىق شاڭخەي دۇنيا كۆرگەزمىسى تەشكىلىي ھەيئىتىنىڭ مۇئاۋىن مۇدىر ئەزاسى، ئىجرائىيە ھەيئىتىنىڭ ئىجرائىيە مۇدىرى بولغان.

　　2011- يىلىدىن 2012- يىلىغىچە شاڭخەي شەھەرلىك پارتكومنىڭ مۇئاۋىن شۇجىسى، شەھەر باشلىقى بولغان.

　　2012- يىلىدىن 2017- يىلىغىچە مەركىزىي كومىتېت سىياسىي بىيۇروسىنىڭ ئەزاسى، شاڭخەي شەھەرلىك پارتكومنىڭ شۇجىسى بولغان.

　　2017- يىلىدىن باشلاپ مەركىزىي كومىتېت سىياسىي بىيۇروسى دائىمىي كومىتېتىنىڭ ئەزاسى، شاڭخەي شەھەرلىك پارتكومنىڭ شۇجىسى.
 مەنبەلەر 

تۈر:كىشلەر